cyanic-selkie/wikianc huggingface dataset:
Antarctica
Hodie populus demiratur quid sub strato niveo Antarcticae est. Sunt theoriae et quaestiones de cultu humano antiquo ibi a nonnullis milleniis incoluit quando clima calorior fuit, et si reliqua eorum aedificiorum conservata subter sunt.
Etymologia
Primus nominis Antarcticae usus ritus habemus ut nomen continentis Ioanni Georgio Bartholomew, cartographo Scotico, decennio 190 tribuitur. Nomen Antarctica est versio romanizata compositi Graeci ἀνταρκτική, formae femineae ἀνταρκτικός, 'contra Arcticam'.
Historia explorationis
Fides in Terra Australi—in vasto continente procul ad australem Telluris partem ut septentrionales libret terras Europae, Asiae, Africae Septentrionalis—exsistitit post tempora Ptolemaii saeculo primo, qui subiecit notionem ut symmetriam omnium massarum terrestrium in orbe terrarum notarum conservet. Etiam saeculo septimo decimo exeunte, cum exploratores invenerant Americam Australem et Australiam non esse partes "Antarcticae," geographi crediderunt continentem esse multo maiorem quam magnitudo vera.
Templum Massonicum
Templum Massonicum est aedificium in quo socii -quibus nomen Francomurarii sive Massones - cuiusdam Logiae se congregant ad ritus suos celebrandos.
Templa Massonica construuntur secundum regulas symbolicas bene definitas, quae variari possunt secundum diversos ritus et gradus Massonicos.
Saepe construitur ad imaginem Templi Salomonis ut in primo libro Regum Bibliorum describitur (cap. 5-6-7) aut in libro Chronicarum (cap. 3 et 4)
Sergius Osmeña
Sergius Osmeña (natus die 9 Septembris 1878 in urbe Cebu; mortuus die 19 Octobris 1961 in urbe Quezon), filius Ioanne Osmeña y Suico patrisque nomine ignoto, fuit alumnus Seminarii Sancti Caroli in urbe Cebu. Postea iurisprudentiae apud Universitatem Sancti Thomae studuit. Anno 1900 una cum Iacobo C. de Veyra diurnum El nuevo dia in urbe Cebu condidit. Anno 1903, una cum Manuele Quezon, causidicus receptus est.
Sergius Osmeña anno 1907 cum aliis factionem Nationalistarum condidit. Anno 1919 ad libertatem Philippinarum suadendam Vasingtoniae missus est. Fuit vice-praeses Consortionis Philippinarum, praeside Manuele Quezon, a die 15 Novembris 1935 usque ad 1 Augusti 1944; eo die, Quezon mortuo, Osmeña ipse praeses factus est. Dignitatem usque in diem 28 Maii 1946 tenuit.
Meduana et Liger
Meduana et Liger, Francogallice Maine-et-Loire, est praefectura regionis Pagorum Ligeris civitatis Franciae. Caput praefecturae est urbs Andecavis.
Dialectus Arcado-Cypria
Dialectus Arcado-Cypria fuit dialectus vel potius familia dialectorum linguae Graecae antiquae adhibitarum quondam ab Arcadibus et Cypriotis Graecis.
Dialecti Arcado-Cypriae, ut indicat nomen, duae divisiones distinguuntur:
Citonia
Citonia   (alia nomina: Scitonia, Scitona, Cetona) (Italiane: Cetona) est oppidum Italiae et municipium, circiter 2 910 incolarum, in Regione Tuscia ac in Provincia Senensi situm. Incolae Citonienses appellantur.
Sententia
Sententia municipalis est: Orbe dignum Scitonae noscite signum.
Cochleae modo matritensi
Cochleae modo matritensi (Hispanice: Caracoles a la madrileña) est alimentum Matritense, quod saepe ad meridiem ante prandium eduntur. Cochleae iam ex hortis vicorum matritensium (Fons Carralis, Balecae, Alcovendae) ad urbem latae erant. Cum cochleae purgatae sunt, in aqua decocuntur cum carne, alliis et ossis.
Hesiodus
Vita
Primus poeta fuit qui aliquid de se in carminibus tradiderit ː nam Homerus omnino siluit. Eius parentes Cyma in Aeolide oriundi erant, sed pater Ascram Boeotiae, sub Helicone sitam, migravit. Agricola ibi fuit, itidem et Hesiodus ipse, ut in Operibus (633—640) ait. Persae fratri, quem virum nequam esse iudicabat quocum lites plures habebat, eodem carmine praecepta dat. De poetica arte ita in Theogonia (22—34) tradebatː sibi in Helicone monte greges pascenti Musas sponte occurrisse et canere docuisse. Deinde Chalcidem in Euboeam, ut dicit in Operibus (654—655), ad certamen poeticum venit et vicit. An revera adversarius eius Homerus ipse tum fuerit, ut fabula de hoc certamine tempore seriore composita narrabat, dubitare licet.
De morte et sepulchro
Mortuus est Ascrae, vel in Naupacto. Ascra a Thespiensibus deleta incolae Orchomenum abierunt et ossa Hesiodi eodem auferunt, ut Aristoteles in tractatu de civitate Orchomenia aiebat. Pausanias sepulchrum illius cum inscriptione Orchomeni vidit Orchomenii se ossa Hesiodi secundum oraculum in terra Naupactia inventa unde transtulisse affirmabant. Plutarchus autem et Tzetzes fabulam narrant de Hesiodo in Locride Ozolia occiso et in Naupacto sepulto. Locum Naupactios non aperire, ne Orchomenii ossa raperent, Tzetzes narrat. Memento tamen praeter quae ipse poeta in versibus suis cecinerit cetera omnia maxime dubia esse.
Liger Atlanticus
Liger Atlanticus (Francogallice Loire-Atlantique), olim Liger inferior, est praefectura regionis Pagorum Ligeris civitatis Franciae. Caput praefecturae est Portus Namnetum. Ab anno 1790 usque ad diem 9° Martii 1957 eius nomen erat Ligera Inferior (Francice Loire-Inférieure).
Murray Van Wagoner
Murray Van Wagoner (natus Regiopoli Michiganiae die 12 Martii 1898; mortuus Farmington Hills in vico die 18 Iunii 1986) fuit machinator, magister officinarum, et rerum politicarum peritus Americanus factionis Democraticae, qui ab anno 1941 usque ad annum 1943 Michiganiam gubernavit.
Provincia Veneta
Provincia Veneta (seu Provincia Venetiarum) (Italiane: Provincia di Venezia) fuit provincia Italiae usque ad diem 15 Iunii 2015, in Regione Venetia sita, cuius caput fuit urbs Venetiarum et cuius signum fuit VE.
Historia
Die 15 Iunii 2015 provincia abrogata est; in locum eius successit Urbs metropolitana Veneta.
Municipia in Provincia Veneta
Municipia in Provincia Veneta, cum capite, 44 fuerunt.
Daniel Aykroyd
Daniel Eduardus "Dan" Aykroyd (natus Ottavae die 1 Iulii 1952) est histrio Canadiensis.
Nertobriga
Nertobriga (Hispanice hodie apud Ricla in Aragonia) fuit oppidum Celtiberorum in Antiqua Tarraconense et tandem mansio viaria Romana. Archaeologi nesciunt locum verum oppidi, sed certe in regione vici Ricla.
Zosimus (historicus)
Zosimus (natus in Syria aut Palaestina secunda parte saeculi V; obiit initio saeculi VI) fuit rerum gestarum scriptor Graecus. Opus eius in sex libris de historia Romae disserit ab Augusto usque ad annum 410. Vixit sub regno Anastasii I (491-518). Comitem esse eum Photius fert et advocatum thesauri imperialis.
Opus
Historia nova Zosimi opus eius notum solum, in quo ille paganus rationem de lapsu imperii Romani produxit. Primi libri sunt collationes scriptorum veterum (ut Dexippi, Eunapii, Olympiodori): primus liber vero eventus sub imperatoribus ex Augusto ad Diocletianum disserit; secundus, tertius, et quartus spatium temporis de Constantio Chloro Galerioque ad excessum Theodosii I tractat; quintus et sextus spatium 395 ad 410, cum Priscus Attalus depugnatus est. Ad haec tempora utilissimum est ex eis operibus quae non sint ecclesiastica. Ut videtur, opus non perfectum est. Scriptum est 498-518.
Photius modum dicendi clarum et purum et succinctum arbitratur; alii confusas eius rationes, utiles solum quoad alios locos ex historiis perditis conservaret.
Vita
Nihil de vita Zosimi notus est, praeterea Zosimum iuri studuisse et advocatus fisci fuisse. Religione fuit paganus.
Sinus Bothnicus
Sinus Bothnicus (Finnice Pohjanlahti; Suecice Bottniska viken) est sinus Maris Baltici inter litus orientale Sueciae et litus occidentale Finniae. Ad Alandiam mare Balticum in duo sinus dividitur, Bothnicum et Finnicum.
Etymologia
Bothnia (dein Bothnicum) est forma Latina verbi botn, postea botten ('Solum' Nordice Antique). Nomina multorum locorum circum Sinum Bothnicum sitorum sunt a verbo bot(te)n facta. Exempli gratia nomina Västerbotten et Österbotten (oppida Suecica)
Geographia
Longitudo sinus est 725 km et latitudo 80-240 km. Altitudo maxima est 295 m. Superficies tota aquae huius sinus est circiter 117 000 km². Plusquam quinque menses anni derigescitur.
Urbes litorales
Variae urbes oppidaque iacent ad litora huius sinus, quorum gravissima sunt:
Finnia
(Numerus incolarum anno 2014)
Suecia
(Numerus incolarum anno 2010)
Gadus modo pil-pile
Gadus modo pil-pile (Vasconice: Bakailaoa pil-pilean; Hispanice: Bacalao al pilpil) est alimentum Vasconicum, praecipuum Biscaiae et Ipuscoae, ex gado in salsamenta, oleo, et allio factum. Saepe gadus in olla fictili coquitur.
Gadus in oleo cum allio coquitur (nunquam frigitur), et nunquam pellis gadi in oleum immergamus. Tandem, ex gelatina gadi et oleo ius pil-pilis fit.
Agria
Agria (Hungarice: Eger) est urbs Hungariae septentrionalis, in Comitatu Hevesiensi, et sedis Archiepiscopatus Agriensis. Numerus incolarum anno 2008 circiter 56 000 erat. Archiepiscopus est Csaba Ternyák; magister civium, Ladislaus Habis.
Historia
Locus a gentibus Germanicis, Slavonicis, et Avaris incolebatur. Saeculo undecimo, diocesis Agriensis Sancto Stephano condita fuit. Sedis episcopatus in quodam monticulo supra vallem primam habuerat ecclesiam rotundam, in cuius latere septemtrionali ecclesiam cathedralem more Romano, postea Gothico episcopi aedificare curaverant. Post invasionem Tartarorum coepta est fortificatio sedis episcopalis.
Anno 1552, decimo castrum de Turcis circumsessum fuit, sed gratia defensii Stephano Dobó duce non expugnatum. Anno autem 1596, Agria obsessa est, et sedes Comitatus et Episcopatus in partibus septemtrionalibus Hungariae translata fuit.
Ordo Massonicus
Ordo Massonicus sive Massoneria est societas quae regulas et doctrinam Latomismi colit et docet, omnesque logias in quibus ritus initiatici et arcana Massonica pertinentia ad artem construendi coluntur a sodalibus quibus nomen francomurarii sive Massones sive Filii Lucis dirigit.
Historia
Origo Ordinis Massonici est subobscura. Videtur prima vice in Scotia saeculo sexto decimo exstitisse, e qua regione Londinium usque migravisse saeculo septimo decimo. Dicitur a nonnullis originem suam trahere a collegiis latomorum qui exstruxere cathedrales mediaevales. Secundum alios, origines suas in sacris Eleusiniis habet. Quidam etiam putant Ordinem Massonicum clam Ordinem Templariorum qui in Scotiam usque ad insulam Ionam navibus aufugerunt, pergere: tamen de hac re nullus historicus aequaevus loquitur, et vix credendum est Templarii qui soliti erant vivere in regionibus calidis sub lumine solis mediterranei, usque in Scotiam migrasse et vivere potuisse in terris quae nunquam aestiva recreantur aura, in hoc latere mundi quod nebulae malusque Iupiter urgent.
Doctrina
Ordo Massonicus est ordo initiaticus et societas philosophica et philanthropica; est etiam schola sapientiae et ethicae, in qua doctrina sua sub velo symbolorum docetur.
Arachne
In mythologia Graeca Arachne erat puella humili loco in Lydia nata, filia Idmonis ; clara fuit ob certamen cum dea Athena in lanifica arte, a qua dea in araneam mutata est. Arachne in arte lanae texendae et acu pingendae ita excellebat, ut non tantum homines sed etiam nymphae undique ad eius opera admiranda venirent. Sed nimium se iactabat et dictitabat Athenam ipsam in sua arte vincere posse. Aegre ferens hanc contumeliam Athena in textrinum Arachnes sub anili specie intravit et eam admonuit ne numina deorum sperneret. Contumax autem virgo superbe respondit. Tum Athena, sese sub divina forma ostendens, certamen non iam recusavit.
Ambae telas pictas facere coeperunt. Athena in media tela sua litem pinxit quam ipsa cum Poseidone de nomine urbis Athenarum habuit, in angulis vero quattuor fabulas, quibus imprudentes mortales deis poenas dederunt, quod cum eis certaverant atque victi erant. Sic Arachnen fati futuri admonebat. At Arachne in sua turpes deorum amores ostendit, quomodo sub falsis imaginibus mortales virgines vel matronas deceperint ac vitiaverint : ita Zeus Europam sub specie tauri, Ledam sub specie oloris, Danaen sub specie auri, Alcmenen sub specie mariti etc. Tam eximia omnia erant ut dea nihil reprehendere potuerit. Eo impensius rem indignata Athena telam rescindit et Arachnen verberat ; quae pudore sese suspendit. Tum miserata dea dixit : "Vive sed pende" et laqueum quidem solvit sed ipsam in araneam mutavit. Sic etiam sub forma araneae artem suam exercere non destitit : "antiquas exercet aranea telas".
De Arachne in litteris et artibus.
Iam Vergilius in Georgicis ad hanc fabulam alluserat, sed primus ex autoribus hodie exstantibus Ovidius eam nobis per omnes numeros suos in libris Metamorphoseon narrat. Postea et Dante in Divina Comoedia de ea breviter mentionem facit.
Tintoretus et Didacus Velázquez, clarissimi pictores, hanc fabulam tabulis suis illustraverunt. Iam in manuscriptis illuminatis Ovidii medio aevo saepe picta erat.
Paradoxographia
Paradoxographia est litterarum genus quae constat in collectionibus paradoxorum vel rerum mirabilium, quae ex aliis operibus collecta sine probatione et explicatione memorantur. Paradoxographiae nomen non est vetus, sed derivatum est a nomine (paradoxographoi vel paradoxographi) primum apud Tzetzem auctorem duodecimi saeculi invento, quo Antonius Westermann anno 1839 cunctos huius generis scriptores appellare constituit. Aristotele, quem Mirabiles auscultationes scripsisse nemo iam credit, praetermisso, pater paradoxographiae Callimachus habetur, cuius e collectione mirabilium magnam partem Antigonus Carystius nominatim excerpsit.
Praecipua huius generis opera nunc etiam exstantia sunt:
Franciscus Totti
Franciscus Totti (Italiane: Francesco Totti; die 27 Septembris anno 1976 Roma natus) est praeclarus pedilusor Italicus.
Aulus Licinius Nerva Silianus (consul 65)
Aulus Licinius Nerva Silianus (quando natus mortuusve sit, nescimus) senator Romanus primo saeculo post Christum natum fuit. Avus eius Aulus Licinius Nerva Silianus amicus Augusti et anno 7 consul ordinarius creatus est. Pater forsitan Publius Silius Nerva, consul anni 28 fuit. Licinius tum adoptatus est a quodam Aulo Licinio. Anno 65 consul ordinarius fasces tenuit, primo cum Marco Iulio Vestino Attico, deinde, cum is a Nerone propter coniurationem Pisonis necatus esset, cum Publio Pasidieno Firmo.
Feliformia
Feliformia est subordo quae ad Carnivorum ordinem pertinet.
La Cage aux folles
La Cage aux folles est pellicula accurate comoedia de homophylophilia ab Eduardo Molinaro anno 1978 ducta, in qua hi histriones agunt:
Gulielmus McKinley
Gulielmus McKinley (natus Niles in oppido Ohii die 29 Ianuarii 1843; mortuus die 14 Septembris 1901) fuit causidicus, vir publicus, et vicesimus quintus praeses Civitatum Foederatarum ab anno 1896 usque ad mortem.
Vita
McKinley anno 1861 voluntarius ad exercitum accessit; bello saeviente centurio maior factus est. Pace conciliata iurisprudentiae studuit et ex anno 1867 advocati munere Canton in Stark Comitatu Ohiin fungebatur. Factio republicana eum legatum Congressus Civitatum Foederatarum elegit. In parlamento se propugnatorem entheum vectigalium protectoriorum gerebat, ut lex nomine eius McKinley-Bill anno 1890 ratus fieret. Anno 1891 gubernator Ohii creatus quinquennio post praeses Unionis electus est.
Continuata est ab eo cura principalis de quaestibus commerciisque, quae McKinley praeside revera effloruerunt. Itaque anno 1900 iterum officio isto praefectus est.
Anno 1893 ediderat »Speeches and addresses« (Neoeboraci 1893); vitam eius descripserunt e.g. Everett (Sicagi 1901), Tyler (Philadelphiae 1901), Fallows (Sicagi 1902), Halstead und Munson (Sicagi 1902).
Sufficillum
Sufficillum vel Sufficulum  (alia nomina: Castrum de Suvicille ; Sub Ficinulae) (Italiane: Sovicille) est oppidum Italiae et municipium, circiter 9 925 incolarum, in Regione Tuscia ac in Provincia Saenensi situm. Incolae Sufficillenses appellantur.
Gaius Pomponius Pius
Gaius Pomponius Pius (nescimus, quando natus mortuusve sit) senator Romanus primo saeculo post Christum natum fuit. Anno 65 mensibus Iulio et Augusto consul suffectus creatus est. Filius eius Gaius Pomponius Pius consul suffectus anno 98 erat.
Iosephus de Espronceda
Iosephus de Espronceda (Hispanice:José de Espronceda; natus die 25 Martii 1808; obiit Matriti die 23 Maii 1842) fuit poeta et scriptor Hispanicus more Romanticismo. Poemata lyrica scripsit et activitatem revolutionariam participavit.
Carolina Fisher
Carolina Francisca Fisher (Anglice Carrie Frances Fisher; nata Beverly Hills in oppido Californiae die 21 Octobris 1956; mortua Angelopoli die 27 Decembris 2016 ), alumna Scholae Centralis Artium Rhetoricae et Scaenicae, fuit actrix et scriptrix Americana, qui insigniter partes Principissae Leiae in tribus primis pelliculis et nuper seriei Star Wars editione egit. Die 23 Decembris 2016 in volatu a Londinio Angelopolim institione cordis patiens, post quattuor dies mortua est. Debbie Reynolds, eius mater, fortuitu mortua est proximo die, 28 Decembris.
Loraine Boettner
Loraine Boettner (natus die 7 Martii 1901; mortuus die 3 Ianuarii 1990) fuit Calvinista et comoedus Americanus. Etsi theologus non erat, libros de theologia scribere conabatur usque ad mortem. Libro Roman Catholicism innotuit, qui oppugnatio scurrila contra fidem Catholicam late habetur.
Edgarus Faure
Edgarus Faure (Baeterris natus die 18 Augusti 1908, Lutetiae die 30 Martii 1988 mortuus), alumnus Scholae Linguarum Orientalium, fuit causidicus, rerum gestarum scriptor et politicus. Socius fuit Academiae Francicae ab anno 1978.
Senator fuit pro praefectura Iurae a die 28 Aprilis 1959 ad 8 Februarii 1966. Legatus est conventui nationali pro eadem praefectura a die 10 Novembris 1946 ad 6 Decembris 1958, postea pro praefectura Dubis a die 4 Martii 1973 usque ad 28 Septembris 1980. Senator rursus electus est pro praefectura Dubis die 2 Octobris 1980, quo officio usque ad 30 Martii 1988 functus est.
Minister vectigalium a die 20 Ianuarii ad 8 Martii 1952, minister a rebus internis ab 1 Decembris 1955 ad 1 Februarii 1956, minister ab agricultura anno 1966, minister ab eruditione ab 12 Iulii 1968 ad 20 Iunii 1969, minister a rebus socialibus ab 6 Iulii 1972 ad 2 Aprilis 1973 meruit. Praeses consilii ministrorum bis fuit, a die 20 Ianuarii usque ad 8 Martii 1952, iterum a die 23 Februarii 1955 usque ad 1 Februarii 1956.
Lege die 12 Novembris 1968 ab illo lata, singula universitas Parisiensis in successores tredecim anno 1970 divisa est, quae ab initio numeris, deinde agnominibus mutabilibus distinctae sunt: I Panthéon-Sorbonne, II Panthéon-Assas, III Sorbonne-Nouvelle, IV Paris-Sorbonne, V René-Descartes, VI Pierre-et-Marie-Curie, VII Denis-Diderot, VIII Vincennes-Saint-Denis, IX Paris-Dauphine, X Paris-Nanterre, XI Paris-Sud, XII Paris-Est, XIII Paris-Nord.
Titus Andronicus
Titus Andronicus est tragoedia Gulielmi Shakesperii. Edita est in quarto anno 1594 (et fortasse paullo antea compositus), rursus 1600 et 1611. Editio aucta in editione in folio (titulo Mr. William Shakespeares Comedies, Histories & Tragedies) anno 1623 complexa est.
Gabriel París Gordillo
Gabriel París Gordillo (natus in Ibagué die 8 Martii 1910; mortuus in Girardot die 21 Martii 2008) fuit generalis et politicorum peritus qui a die 10 Maii 1957 usque ad diem 7 Augusti 1958 Columbiae praeses ut collegi militaris dux fuit.
Robertus Urdaneta Arbeláez
Robertus Urdaneta Arbeláez (Bogotae natus die 27 Iunii 1890; ibidem mortuus die 20 Augusti 1972) fuit politicorum peritus qui a die 5 Novembris 1951 usque ad diem 13 Iunii 1953 Columbiae praeses fuit.
Sigurthus
Sigurthus (in lingua Nordica antiqua: Sigurðr vel Sigurd) est geros, miles et rex ex Volsungasaga. Dracone Fafnire necato omnium aurum eius amovebat.
Sigurthus Germanice Sigfried vel Sigfridus appellatur, et fabulae de eo in Carmine Nibelungorum et in theatro lyricoque Ricardi Wagneris narrantur. Sigfridus magnus heros fuit, filius postumus Sigmundi (qui occisus fuit a rege deorum Othino in pugna) et secundae eius mulieris Hiorde (in lingua Nordica antiqua: Hjördìs). Cum Hiordis nupsit regi Alfredo (Álfr), misit Sigfridum ad nobilem Reginnum, ut ille accipiat eum sicut filium adoptivum. Reginnus (in lingua Nordica antiqua: Reginn) homo malus avidusque Nibelungorum thesaurum capere voluit.
Apocynum cannabinum
Apocynum cannabinum est planta perennis et herbacea in familia Apocynacearum quae per multum Americae Septentrionalis, in meridionali Canadae dimidio, et per Civitates Foederatas crescit. Ad 2 metra altum attinet. Locis humidis favet. Planta est venenosa; nomen 'canibus venenosum' significat. Omnes plantae partes sunt venenosae, et possunt pausam cordis efficere.
Usus
Indis Americae Septentrionalis, planta erat fons fibrae, qua retia venationis, lineas piscatorias, vestimenta, et resticulam facere solebant. Adhibita est in medicina herbali ad syphilidem, rheumatismum, vermes intestinos, febrem, asthmam, et dysenteriam curandam. Cum toxicariae Apocyni cannabini chemicae possunt nauseam et catharsem efficere, eae in medicina hodierna adhibita sunt ad venarum pulsum retardandum.
Cannabis sativa
Cannabis sativa est opinabilis plantarum florentium species familiae Cannabacearum, herba annua quae per historiam ab hominibus adhibita est fons fibrae, olei ex eius seminibus, cibi, medicamenti (vide Cannabis (medicamentum)), medicinae (vide Cannabis medicinalis), et propositorum spiritualium (vide Spiritualis cannabis usus). Quaeque plantae pars unice conlecta est, secundum eius propositum.
Usus communes
Semen, avium pabulum praecipue adhibitum, est pretiosus proteini fons. flores, et minus folia, caules, et semina, composita chemica "psychoactiva" et cannabinoida efficacia in corpore continent, quae homines ad proposita voluptaria, medicinalia, et spiritualia facienda consumunt. Sic adhibita, apparatus florium (marijuana) et foliorum, et apparatus ex resina (hashish) decocti, ab infumatione, vaporizatione, et ingestione orali consumuntur. Omnem per historiam, tincturae, infusiones, et unguenta fuerunt apparatus communes.
Physiologia vegetabilis
Cannabis sexu regigni. Flores plantae feminei in racemis crescunt, qui possunt multa centa seminum producere. Plantae mares se polline exuunt plusquam viginti dies antequam semina in plantis femineis maturent. In solo, plantae optimum pH est 6.3 ad 6.8; in cultu hydroponico, 5.2 ad 5.8. Cannabis ergo ad hydroponicam est aptissima, quia haec pH aestimatio plurimis bacterius et fungis est infensa.
Pharmacologia
Quamquam praecipuum compositum chemicum "psychoactive" in Cannabi sativa est ?9-tetrahydrocannabinol (THC), planta circa sexaginta cannabinoida continet; plurima autem horum cannabinoidorum minorum producuntur solum in summis minimis. Praeter THC, aliquod cannabinoidum in magnis "concentrationibus" ab aliquibus plantis est cannabidiol (CBD).
Partes chemicae
Chemicae Cannabis sativae partes circa centum composita comprehendunt quae plantae suum odorem proprium praebent (vide Essentiale floris cannabis oleum). Hae plerumque sunt terbentinae (Anglice: terpenes) et sesquiterbentinae (Anglice: sesquiterpenes) volatiles:
Marcus Iulius Vestinus Atticus
Marcus Iulius Vestinus Atticus (nescimus, quando natus sit, mortuus est anno 65) senator Romanus fuit.
Familia et origo
Pater eius Lucius Iulius Vestinus eques familiaris Claudii, praefectus Aegypti annis 60 ad usque 62 erat. Patria familiae Vienna in provincia Gallia Narbonensi fuit.
Cursus Honorum
Ipse pontifex Claudii tempore fuit, deinde anno 65 consul ordinarius a Nerone imperatore, cuius amicus fuit, factus est.
Taciti narratio de morte Vestini
De hac re Tacitus annalibus rettulit: "''Opperiebatur Nero, ut Vestinus quoque consul in crimen traheretur, violentum et infensum ratus, sed ex coniuratis consilia cum Vestino non miscuerant quidam vetustis in eum simultatibus, plures, quia praecipitem et insociabilem credebant. ceterum Neroni odium adversus Vestinum ex intima sodalitate coeperat, dum hic ignaviam principis penitus dognitam despicit, ille ferociam amici metuit, saepe asperis facetiis inlusus, quae ubi multum ex vero traxere, acrem sui memoriam relinquunt. accesserat repens causa, quod Vestinus Statiliam Messalinam matrimonio sibi iunxerat, haud nescius inter adulteros eius et Caesarem esse. Igitur non crimine, non accusatore existente, quia speciem iudicis induere non poterat, ad vim dominationis conversus Gerellanum tribunum cum cohorte militum immittit. iubetque praevenire conatus consulis, occupare velut arcem eius, opprimere delectam iuventutem, quia Vestinus imminentes foro aedes decoraque servitia et pari aetate habebat. cuncta eo die munia consulis impleverat conviviumque celebrabat, nihil metuens an dissimulando metu, cum ingressi milites vocari eum a tribuno dixere. ille nihil demoratus exsurgit, et omnia simul properantur: clauditur cubiculo, praesto est medicus, abscinduntur venae, vigens adhuc balneo infertur, calida aqua mersatur, nulla edita voce, qua semet miseraretur. circumdati interim custodia qui simul discubuerant, nec nisi provecta nocte omissi sunt, postquam pavorem eorum, ex mensa exitium opperientium, et imaginatus et inridens Nero satis supplicii luisse ait pro epulis consularibus.'' "
Caniformia
Caniformia sunt subordo animalium ordinis Carnivororum, quibus sunt rostrum longum et ungues non retrahiles, in his Feliformiis dissimiles. Hic subordo multa animalia pervulgata continet, ut canes, ursos, mephites, mustelas, procyones, ailuros, ac phocas. Caniformia primum aevo Eocaeno evoluta sunt.
Iosephus Maria Campo Serrano
Iosephus Maria Campo Serrano (natus in Santa Marta die 8 Septembris 1832; ibidem mortuus die 24 Februarii 1915), causidicus, fuit politicorum peritus qui a die 1 Aprilis 1886 usque ad diem 6 Ianuarii 1887 Columbiae praeses fuit.
Amalphia
Amalphia  sive Amalphis , Italiane Amalfi, est urbs Italiae et municipium, circiter 5 125 incolarum, in regione Campania, in Provincia Salernitana situm, et in illo litore quae ab urbe ipsa nomen cepit. Urbani Amalphitani appellantur.
Eduardus Santos
Eduardus Santos (Bogotae natus die 28 Augusti 1888; ibidem mortuus die 27 Martii 1974), diurnarius et causidicus, fuit politicorum peritus qui a die 7 Augusti 1938 usque ad diem 7 Augusti 1942 Columbiae praeses fuit.
Amalphia
Sententia
Sententia urbis est: Descendit ex Patribus Romanorum.
Historia
Medio Aevo Amalphia, Amalphis nuncupata, una fuit ex quattuor rebus publicis maritimis (Pisae, Genua, Venetiae, Amalphia) et potentes in toto mari Mediterraneo.
Clari cives
Amalphiae olim vixerunt et hodie vivunt multi praeclari viri et feminae:
Loci
Lone, Pàstena, Pogèrola, Tòvere.
Gustavus Rojas Pinilla
Gustavus Rojas Pinilla (natus in Tunja die 12 Martii 1900; mortuus in Melgar die 17 Ianuarii 1975) fuit miles qui a die 13 Iunii 1953 usque ad diem 10 Maii 1957 Columbiae praeses fuit.
Marcus Fidel Suárez
Marcus Fidel Suárez (natus in Hatoviejo die 23 Aprilis 1855; Bogotae mortuus die 3 Aprilis 1927) fuit politicorum peritus qui a die 10 Augusti 1918 usque ad diem 10 Augusti 1921 Columbiae praeses fuit.
Tunicula flava
Tunicula flava (Francogallice: maillot jaune) est tunicula quam ductor multorum certaminum birotationis gerit, primum et insigniter signum ducis in classificatione generali in Circuitu Franciae.
Gastronomia Vasconica
Gastronomia Vasconica est summa morum alimentorum, ciborum, et historiae Vasconiae, iam in Vasconia Cispyrenaica, iam Transpyrenaica. Ob locum Vasconiae inter montes et mare, alimentis Vasconiae saepe insunt pisces, holera, et carnes.
Cibi et potiones
Holera praecipua in Vasconicis alimentis sunt holera quae in montibus coluntur. Fabae sunt clarae, tamen asparagi, cinarae, porra, et capsica. Capsica praeclara sunt Gernicae. Ex Americis nautae et conquisitatores patatas in Vasconiam tulerunt.
Carnes clarae sunt bovis et porci, sed saepe carnes in tomaculis et farciminibus cum condimentis complentur.
Epistula ad Titum
Epistula ad Titum est liber Novi Testamenti. Quae epistula missa est Tito a Paulo, qui erat magister eius.
Raphael Núñez
Raphael Núñez (natus Carthagini Nova Columbiae die 28 Septembris 1825; ibidem mortuus die 18 Septembris 1894), causidicus, fuit rerum politicarum peritus qui a die 29 Septembris 1892 usque ad diem 18 Septembris 1894 Columbiae praeses fuit.
Othello
Othello, the Moor of Venice est tragoedia Gulielmi Shakesperii, anno fere 1603 scripta, die 1 Novembris anno 1604 docta, in quarto anno 1622 rfiys, et in editione in folio (titulo Mr. William Shakespeares Comedies, Histories & Tragedies) anno 1623 contenta. Tragoedia violentiae lemmata generisque tractat. Othello, generalis Maurorum, a deceptione Iagi frustratus, Desdemonam, uxorem suam fidelem perperam e dubio adulterii necat. Sed dum veritatem castitatis uxoris scit, Othello sibi mortem conscivit.
Petrus Nel Ospina
Petrus Nel Ospina (Bogotae natus die 18 Septembris 1858; mortuus in Medellín die 1 Iulii 1927) fuit generalis et politicorum peritus qui a die 7 Augusti 1922 usque ad diem 7 Augusti 1926 Columbiae praeses fuit.
Beniaminus Harrison
Beniaminus Harrison (natus die 20 Augusti 1833 in North Bend, Ohium; obiit die 13 Martii 1901 in Indianapolis, Indiana) fuit vir publicus ac vicesimus tertius praeses Civitatum Foederatarum Americae. Bisavus eius Beniaminus unus ex Conditoribus Civitatum Foederatarum et avus Gulielmus Henricus Harrison praeses Civitatum Foederatarum Americae fuerunt.
Guilielmus Leo Valencia
Guilielmus Leo Valencia (natus in Popayán, die 27 Aprilis 1909; Urbe Novo Eboraco mortuus die 4 Novembris 1971), causidicus, fuit politicorum peritus qui a die 7 Augusti 1962 usque ad diem 7 Augusti 1966 Columbiae praeses fuit.
Stiria (meteorologia)
Stiria est glacies in paene coni figuram frigore concrescens, cum aquae liquor guttatim de ramis arboris aut de margine cuiusdam rei (sicut tecti, scrobis, stillicidii) devexo itinere deorsum meat. Vix de margine decidit aquae gutta, cum iam ita glaciatur, ut pars fiat externi stiriae parieticuli. Itaque interna pars stiriae concrescentis cava aut liquore plena esse solet.
Stiriae eodem fere modo formantur ac stalactites.
Collegium Petrinum
thumb|250px|Collegium Petrinum
Collegium Petrinum est schola Catholica Lentiae anno 1897 condita.
Vallis Guidonis
Vallis Guidonis seu Lavallium, vulgo Laval, est urbs Franciae et caput praefecturae Meduanae in Franciae regione pagorum Ligeris.
Jonzac
Jonzac est oppidum Francicum 3'491 habitantium (anno 2011), subpraefectura Carantoni Maritimi in regione occidentali Aquitania Nova. Castellus eius est celeber et longe videtur; saeculo undecimo aedificatus, inter Bellum Centum Annorum deletus, saeculo quindecimo iterum aedificatus est.
Gulielmus Howard Taft
Gulielmus Howard Taft (natus in Cincinnatopolis, Ohium die 15 Septembris 1857 - Vasingtoniae obiit die 8 Martii 1930) fuit magister iuris apud Universitam Yalensem, vir publicus, vicesimus septimus praeses Civitatum Foederatarum Americae a die 4 Martii 1909 usque ad diem 4 Martii 1913 et decimus dux Tribunalis Supremi (Anglice Chief Justice) ab anno 1921 usque ad annum 1930.
Murlum
Murlum (alia nomina: Murulus  ; etiam: Murulus Episcopati ) (Italiane: Murlo) est oppidum Italiae et municipium, circiter 2 430 incolarum, in Regione Tuscia ac in Provincia Senensi situm. Incolae Murlenses, incolae Episcopati Episcopatini appellantur.
Sedis Comunalis non Murulus sed Episcopatus est.
Georgius Holguín
Georgius Holguín (natus in Cali die 30 Octobris 1848; Bogotae mortuus die 2 Martii 1928) fuit politicorum peritus qui bis accurate a die 27 Iulii 1904 usque ad diem 4 Augusti 1904 et a die 11 Novembris 1921 usque ad diem 7 Augusti 1922 Columbiae praeses ad interim fuit.
Grover Cleveland
Stephanus Grover Cleveland (natus die 18 Martii 1837 in Caldwell, Nova Caesarea; Principitoniae obiit die 24 Iunii 1908) fuit causidicus, vir publicus, Buffalo praefectus urbis, Novi Eboraci gubernator ac bis praeses Civitatum Foederatarum Americae a die 4 Martii 1885 usque ad diem 4 Martii 1889 et a die 4 Martii 1893 usque ad diem 4 Martii 1897.
Michael Abadía Méndez
Michael Abadía Méndez (natus in Coello die 5 Iulii 1867; mortuus in Fomeque,  die 15 Maii 1947), causidicus, fuit politicorum peritus qui a die 7 Augusti 1926 usque ad diem 7 Augusti 1930 Columbiae praeses fuit.
Sartha (praefectura Franciae)
Sartha vel Sarta, Francogallice Sarthe, est praefectura regionis Pagorum Ligeris civitatis Franciae. Caput praefecturae est urbs Cenomanum.
Oryza (victus)
Oryza est granum cultivarietatum Oryzae sativae, plantae monocotyledonum. Frumentum cereale, oryza est gravissimus cibus magnae hominum numeri partis, praecipue in Asia Orientali, Meridiana, et Meridio-Orientali, Medio Oriente, America Latina, et Indiis Occidentalibus. In summa, oryza est alterum a mundi frumentis, post maizum. Magna messuum parte eo consilio ut homines aliantur non exculta, oryza est gravissimum frumentum proprium nutritionis humanae et consumptionis caloriorum, quod plus quam quintam caloriorum partem a specie humana in orbe terrarum consumptam offert.
Index Gubernatorum Ludovicianae
Hic est index Ludovicianae gubernatorum.
Adamus Smith
Adamus Smith etiam Adamus Smithius (Adam Smith; natus die 5 Iunii 1723 in oppido Kirkcaldy Fifae; mortuus Edimburgi die 17 Iulii 1790), Scoticus Universitatis Glasguensis et Collegii de Balliolo apud Oxonienses alumnus, oeconomiae studuit, quem patrem vel inventorem oeconomicorum hodiernorum et oeconomiae politicae multi eruditi habent. Professor meruit apud Glasguenses.
Smith classicam liberi mercatus rationem proposuit. Cogitationes in opere inquisitionis de natura causisque divitiarum civitatum (An Inquiry into the Nature and Causes of the Wealth of Nations) praecurrere disciplinae oeconomiae hodiernae putantur. His in libris et aliis operibus congessit conceptionem divisionis laboris, quae consultum rerum studium suarum rationale et contentionem in divitias ducere quire superposuit.
De divitiis civitatum
Opus de inquisitione de natura et causis divitiarum civitarum (An Inquiry into the Nature and Causes of the Wealth of Nations, brevius The Wealth of Nations) "magnum opus" maximi ponderis momentique, Smith hoc 1776 anno divulgavit. Igitur "de divitiis civitarum" prima descriptio causarum divitiarum fuerat et usque omnibus comprehensis oeconomiae classicae valet. Conversionem industrialem respiciens Smith ad divisionem et ad liberum mercatum spectat.
Vendea (praefectura Franciae)
Vendea (Francogallice Vendée) seu praefectura amnis Vendeani est praefectura regionis Pagorum Ligeris civitatis Franciae. Caput praefecturae est urbs Rupes ad Yonem.
Increase Sumner
Increase Sumner (natus Roxberiae Massachusettae die 27 Novembris 1746; Bostoniae mortuus die 7 Iunii 1799), iudex, fuit politicorum peritus Americanus factionis Foederalis, qui inter alia ab anno 1797 usque ad annum 1799 gubernator Massachusettae fuit.
Meduana (praefectura Franciae)
Meduana, Francogallice Mayenne, est praefectura regionis Pagorum Ligeris civitatis Franciae. Caput praefecturae est urbs Vallis Guidonis.
Cenomanum
Cenomanum sive Suindinum (Francice: Le Mans) est urbs Franciae et caput praefecturae Sarthae.
Postea nomen Francogallice dissimilatione sonorum fiebat Celmans, sed Francogallice vetere cel dixit "hoc", "illud", et substitutum est verbo le, quod est definitum articulum Francogallicum.
Tunicula viridis
Tunicula viridis (Anglice: green jersey; Francogallice: maillot vert; Theodisce: grüne Trikot; Batavice: groene trui; Hispanice: maillot verde) est tunicula quam ductor in classificatione punctorum properationi Circuitus Franciae gerit; dicitur palma properatorum. In aliis tamen birotariorum certaminibus, praecipue circuitibus Hispaniae et Italiae, tunicula viridis a rege montium gesta est.
Trequanda
Trequanda   (alia nomina: Treguanda ) (Italiane: Trequanda) est oppidum Italiae et municipium, circiter 1 380 incolarum, in Regione Tuscia ac in Provincia Senensi situm. Incolae Trequandini appellantur.
Biscoctum digestivum
Biscoctum digestivum est genus biscocti suavis quod populo gratum est in Regno Unito, factum ex farina completa, saccharo, oleo vegetali et sodio bicarbonato. Saepe socolata tegi solent.
Deval Patrick
Deval Patrick (natus familia cantorum iazii Sicagi, Illinoesia die 31 Iulii 1956, causidicus, est politicorum peritus Americanus factionis Democraticae, qui inter alia ab anno 2007 praesens Massachusettae gubernator est, primus gubernator vir Africani-Americani progenei Massachusettae et secundus Civitatum Foederatarum.
Crosa (praefectura Franciae)
Crosa (Francice Creuse) est praefectura regionis Lemovicensis civitatis Franciae. Caput praefecturae est urbs Gueretum.
Raphael Reyes
Rafael Reyes Prieto (natus in  Santa Rosa de Viterbo die 5 Decembris 1849; Bogotae mortuus die 18 Februarii 1921) fuit politicorum peritus qui a die 7 Augusti 1904 usque ad diem 27 Iulii 1909 Columbiae praeses fuit.
Moyses Gill
Moyses Gill (natus die 18 Ianuarii 1734; Bostoniae mortuus die 20 Maii 1800), mercator, fuit politicorum peritus Americanus factionis Foederalis, qui inter alia ab anno 1799 usque ad annum 1800 Massachusettae gubernator fuit.
Beniaminus Franklinius
Beniaminus Franklinius vel Anglice Benjamin Franklin et saepissime Ben Franklin (natus Bostoniae, 17 Ianuarii 1706; mortuus Philadelphiae, 17 Aprilis 1790), unus ex Conditoribus Civitatum Foederatarum, fuit scriptor et satirarum scriptor, miles, vir rerum civilium peritus, vir reipublicae peritissimus, rerum novarum cupidus, Pennsilvaniae praeses suffectus, typographus, physicus, inventor. Franklinius fuit sodalis Regalis Societatis Londiniensis (anno 1756 cooptatus) conditorque Societatis Philosophicae Americanae. Etiam Declarationem Libertatis Civitatum Foederatarum Americae et abolisionista fuit.
Radda
Radda vel Castrum Radda   (alia nomina: Rada, Radda Clantiana) (Italiane: Radda in Chianti) est oppidum Italiae et municipium, circiter 1 690 incolarum, in Regione Tuscia, in Provincia Senensi ac in Clantio situm. Incolae Raddenses appellantur.
Beniaminus Franklinius
Bostoniae sita est ipsius statua in cuius base sunt verba Eripuit caelo fulmen sceptrumque tyrannis, versus Manilii (Astronomica 1.104).
Radda
Fractiones
Badia a Montemuro, Colle Petroso, Lucarelli, Monterinaldi, Palagio, San Fedele, Selvole, Volpaia.
Beniaminus Franklinius
Biographiae
Pro iuvenibus
Nexus externi
Documenta ad Franklinium pertinentia et ab eo scripta.
Sanocum
Sanocum, vulgo Sanock, est civitas in Polonia, in regione pedemontio situm, loco prope iugum Bescidi montis appellata et ad flumen Saan, per viam, quae ex comitatibus Zemplin ad Premislia ducit. Civitas, quam Casimirus Magnus Dlugossio teste moenibus cinxit. Memoria promordia eius ad Casimirus Magnus refert, ipsique Castro Sanocensi coaevam facit. Vladislaus Jagiello, qui hic nuptias cum tertia uxore, Elisabetha Pilicia, fecit, dotem auxit.
Gueretum
Gueretum (Francice Guéret) est urbs Francica et caput praefecturae Crosae in regione Lemovicensi.
Sanocum
Districtus Sanocensis ad austrum Transylvania ad eurum Haliciensi, ad boream Praemisliensi Districtu, ad zephyrum Polonia Minore septus est. Honc colibus passim obsitus sola versus Crosnam civitarem planicie aliquase explicat. Sanocum huius territorii Sanocensis prima civitas Crosna quidem titulotenus superior, fed civilitate ad civium frequentia inferior, arcem tamen haud contemnendam habet, ac Sani fluvii ripe incumbit.
Praeclari cives
In Sanocum olim vixerunt aut nati sunt et hodie vivunt inlustres homines, inter eos:
Vigenna superior
Vigenna superior, Francogallice Haute-Vienne, est praefectura regionis Lemovicensis civitatis Franciae. Caput praefecturae et maxima urbs est Lemovicum.
Procyonidae
Procyonidae sunt familia mammalium ordinis Carnivorum.
Clancianum
Clancianum vel Clantiana  (alia nomina: Clanceanum, Chiancianum) (Italiane: Chianciano Terme) est oppidum Italiae et municipium, circiter 7 450 incolarum, in Regione Tuscia ac in Provincia Senensi situm. Incolae Clancianenses vel Clantianenses appellantur.
Historia vetusta
Clanciani historia incepit cum pagis eneoliticis, sed magnum incrementum cum Tuscis fuit, qui sedem sibi constituerunt in colle, qui nunc dicitur Italice La Foce et Tolle, ubi archaeologi repperunt multos tumulos. In istis ii repperunt buccheros et canopos, enim Clanciani museum maximam canoporum cryptoporticum habet in toto orbe terrarum. Tusci aedificaverunt multa templa et delubra, ut templum in loco qui nunc dicitur Italice Fucoli, ubi salutiferae aquae scaturiuntur, seu item in loco qui nunc appellatur Sillene, cuius nomen originem trahit a dea Selenae, lunae divinitas seu etiam appellata Diana. Maximam magnificentiam Clancianum habet in VII a.C.n. Clancianum, captum a Romanis, renovationem habuit, enim Romani thermas et aquaeductum aedificaverunt. Thermae clarae fuerunt quae nunc Italice Mezzo Miglio dicitur. In iis quoque venit Quintus Horatius Flaccus, qui in eius volumen Epistulae dicit: Sane myrteta relinqui,/ dictaque cessantem nervis elidere morbum / sulpura contemni, vicus gemit, invidus aegris / qui caput et stomachum supponere fontibus audent / Clusini Gabiosque petunt et frigida rura. (Epistulae, liber prior, XV, lineae 1-9)
Multi archaeologi putant Clusii balnea thermas Mezzo Miglio fuisse, enim in Clusio non sunt thermas, et illo tempore Clanciano sub Clusii dominio erat.
Aquaeductus romanus fuit in loco qui nunc appellatur italice Camerelle. Enim archeologi repperunt cisternas puteosque. Saeculo tertio, haec cisternae factae sunt anachoretarum receptum. Castoris Pollucisque cultus subrogavit a Cosmae et Damiani cultu, et parecia aedificata est pro eorum honore.
Theodorus Blank
Theodorus (Theodisce Theodor) Blank (natus Elz in oppido Germano die 19 Septembris 1905; mortuus Bonnae die 14 Maii 1972) fuit vir publicus Germaniae sodalisque Christianae Democraticae Unionis Germaniae.
Iuventus et munus
Eius pater fuit faber tignarius, qui decem liberos habuit. Anno 1913, familia Baucum commigravit, ubi Blank anno 1919 scholam finivit atque ipse tirocinium tignarii fecit et in fabrica saxorum laboravit. Anno 1929,, secretarius collegii opificum Christianorum factus est, sed anno 1933, cum Nazistae rerum potiti essent, hoc munus amisit. Annis 1934 et 1935 sine quaestu fuit, et tum maturitatem adeptus est. Deinde Monasterii physicae et mathematicae, deinde Hannoverae arti machinatoriae studebat. Tum diversis in societatibus laboravit atque 1939 miles factus postremo succenturio maior in Bello Orbis Terrarum II certavit. Brevi tempore captivus belli fuit, et iam anno 1945 (ad 1950) iterum in collegio opificum laboravit.
Familia
Blank anno 1939 uxorem Paulam duxit.
Cursus honorum
Anno 1945 cum aliis factionem CDU in Westfalia condidit, et decurio urbis Tremoniae factus est. Anno 1946, legatus senatus terrae Rhenaniae Septentrionalis-Vestfaliae creatus est, et ad annum 1949 mansit, cum legatus Dietae Foederalis Germaniae electus esset. Anno 1950, iussu Conradi Adenauer cancellarii foederalis magistratum praecipuam se nominatum (Theodisce Amt Blank) instituit, qui exercitum novum Germaniae praepararet. Die 7 Iunii 1955 primus Administer Foederalis Defensionis Publicae creatus est. Sed iam die 16 Octobris 1956, se ab hoc officio recessit. Post electionem Dietae Foederalis anni 1957, Administer Foederalis Laboris in consilium ministrorum Adenaueranorum revertebatur. Hoc officio ad 26 Octobris 1965 administrabat; postremo Ludovico Erhard cancellario foederali. Die 21 Aprilis 1972, Blank, morbo gravi affectus, se e parlamento Theodisco recessit, et brevi tempore post mortuus est.
Rupes ad Yonem
Rupes ad Yonem sive Rupes ad Guidonem (Francice La Roche-sur-Yon) est urbs, commune Francicum 52'808 incolarum (anno 2012) et praefecturae Vendeae in regione occidentali Pagis Ligeris caput.
Zaslavia
Zaslavia seu Zaslavium (Ucrainice: Заслав, tr. Zaslav, seu Ізяслав, tr. Izjaslav) est urbs in regione Chmielniciensi Ucrainae occidentalis, ad flumen Horynam sita. Circa 18 milia incolarum habet.
Morphologia (linguistica)
Verbum
Grammatica moderna in duobus principiis structuralibus consistit, quorum alterum verbum, altera sententia est. Omnibus enim linguis sentientiae et verba sunt. Sententiae ex verbis, verba autem dicta ex phonis constant. Verba et sententiae quid sint, plus minusve omnes scimus, sed difficiles sunt hae notiones definitu.
De statu verborum
Verba item ad morphologiam et ad syntaxin pertinent. In morphologia enim de structura interna verborum agitur, in syntaxi autem, quomodo sententia ex verbis ordine positis componantur, explicatur. Hae omnes unitates verba vocari solent:
Verbum in (1) adnotatum est lemma, quod in lexico velut aditum ad vim et usum verbi dat, aut verba alterius linguae idem fere significantia praebet. Verba in (2) prolata formae declinatae sunt. Verba in (3) citata, a radice pisc- ducta, derivata vocantur. Denique verbum (4) compositum nuncupatur, verba autem (1)-(3) simplicia sunt.
Verba aliquid significant vel saltem significationes a locutore mente conceptas subindicant. Constat significationem rem subtilem multiplicemque esse, ut ex his apparet verbis, quibus Cicero Catilinam adloquitur:
Verbis quae sunt abutere, patientia, furor, eludet significatio talis est, qualis in usu cotidiano intellegitur. Quae verba igitur conceptum vel notionem aliquam, sicut notionem abutendi, significant, et ad res veras aut eventa mundi referuntur. Ceterorum verborum significationes alia ratione intelleguntur. Quo ad cursum temporis referri potest; usque ad finem. Tandem est particula, quae quaestioni colorem mirabundum addit. Catilina nullam notionem significat, sed nomen indicat certi hominis; neque etiam nostra, tuus, nos notionem ullam significant, sed homines in mundo agentes indicant. Quam est particula interrogativa, qua modus temporis (diu) rogatur. Iste contemnentem in adversarium voluntatem locutoris ostendit. Ad summam, notio 'verbi' sola significatione definiri non potest, nam verbis alii quoque usus sunt.
Sententia dicta (et scripta) ex verbis componitur. Verba in linguis (sicut Latina et Finnica) quae libero verborum ordine utuntur admodum libere in sententiis componendis disponi possunt, sicut hic:
Omnes sententiae in (1)-(6) enumeratae eandem propositionem exprimunt. Quamquam enim permutatione verborum nulla differentia grammatica aut semantica (propositionalis) fit, certe non sine differentia pragmatica sunt illae sententiae. Pragmaticae enim differentiae tenuissimis discriminibus consistunt, prout omnia circa poscunt unum ex verbis vi et pondere proferri. Sunt etiam verba, praesertim particulae, quae libere permutari non possunt, sicut particula adversativa autem, quod post secundum verbum sententiae poni debet:
Locus certarum particularum accentu carentium sicut autem et enim legi Wackernagel congruit.
De verbis cognoscendis
Quamquam sententiae ex verbis ordine positis constant, confinia verborum dictorum in flumine orationis exprimi non solent. Immo, verba saepe ita pronuntiantur, ut prioris syllaba extrema initio sequentis implicentur. Itaque in confiniis verborum processus sandhi fiunt, sicut assimilationes, quibus cognobilitas obscurari potest. Quae cum ita sint, verborum ex tenore loquendi cognitio indicinas phoneticas poscit. Accentus principalis, si locus eius praedici potest, ad verbum ab proximo mente separandum non mediocriter confert. In lingua Latina accentus principalis auditori indicat confinium verbi (#) post duas syllabas aut, si proxima brevis est, tres syllabas reperiri; exemplo sunt oratoris / ō·rā·tṓ·ris # / et oratoria / ō·rā·tṓ·ri·a # /.
Cognitio verborum (vel potius eorum formarum) tandem in vocabulario et grammatica posita est. Interdum una et eadem forma dicta aut scripta diversa lemmata celat distinctasque descriptiones grammaticas poscit, sicut consule, quae et 'consulem' et 'consulendi' verbum indicare potest, aut arces, quae et 'arcem' et 'arcendi' verbum significare potest.